ລັດຖະບານ ລາວ ປັບຫຼຸດຄາດໝາຍ ການເຕີບໂຕທາງເສດຖະກິດ ໃນແຜນພັດທະນາ 5 ປີ ຄັ້ງທີ 8 ລົງຈາກເດີມ ຍ້ອນ Covid-19
ລັດຖະບານ ລາວ ປະເມີນວ່າການລະບາດຂອງໄວຣັສ Covid-19 ຈະສົ່ງຜົນເຮັດໃຫ້ເສດຖະ ກິດໃນ ລາວ ເກີນການເສຍຫາຍເກີນກວ່າ 7,000 ຕື້ກີບ.
ລັດຖະບານ ລາວ ປັບຫຼຸດຄາດໝາຍການເຕີບໂຕທາງເສດຖະກິດໃນແຜນພັດທະນາ 5 ປີຄັ້ງທີ 8 ລົງຈາກເດີມ ຊຶ່ງກໍເຊັ່ນດຽວກັນກັບແຜນພັດທະນາ 5 ປີຄັ້ງທີ 9 ຍ້ອນການລະບາດຂອງພະຍາດໄວຣັສ Covid-19 ທ່ານ ກິແກ້ວ ຈັນທະບູລີ ຮອງລັດຖະມົນຕີກະຊວງແຜນການ ແລະ ການລົງທຶນຖະແຫຼງວ່າການລະບາດຂອງພະຍາດໄວຣັສ Covid-19 ເຮັດໃຫ້ລັດຖະບານຕ້ອງປັບຫຼຸດຄາດໝາຍການເຕີບໂຕທາງເສດຖະກິດໃນແຜນພັດທະນາໄລຍະ 5 ປີຄັ້ງທີ 9 ທີ່ຈະຈັດຕັ້ງປະຕິບັດໃນຊ່ວງປີ 2021-2025 ລົງສູ່ລະດັບສະເລ່ຍຕໍ່າກວ່າ 7 ເປີເຊັນຊຶ່ງກໍເຊັ່ນດຽວກັນກັບໃນປີ 2020 ທີ່ຄາດວ່າເສດຖະ ກິດ ລາວ ຈະຂະຫຍາຍຕົວເພີ່ມຂຶ້ນທີ່ອັດຕາສະເລ່ຍບໍ່ເກີນ 3 6 ເປີເຊັນທຽບໃສ່ປີ 2019 ຍັງເຮັດໃຫ້ການເຕີບໂຕທາງເສດຖະກິດໃນແຜນພັດທະນາ 5 ປີຄັ້ງທີ 8 ທີ່ຈັດຕັ້ງປະຕິບັດໃນຊ່ວງປີ 2016-2020 ສາມາດເຮັດໄດ້ຕໍ່າກວ່າເປົ້າໝາຍທີ່ວາງໄວ້ທີ່ລະດັບ 7 2 ເປີເຊັນກໍຄື GDP ໃນຊ່ວງປີ 2016-2020 ຈະຂະຫຍາຍຕົວພຽງ 5 9 ເປີເຊັນເທົ່ານັ້ນ ດັ່ງທີ່ທ່ານ ກິແກ້ວ ຢືນຢັນວ່າ “ຖ້າຫາກວ່າປີ 2020 ນີ້ GDP ຂອງພວກເຮົາຢູ່ໃນລະດັບ 3 6 ເປີເຊັນຈະເຮັດໃຫ້ອັດຕາສະເລ່ຍຂະຫຍາຍຕົວຂອງແຜນ 5 ປີຄັ້ງທີ 8 ນີ້ຈະຫຼຸດຈາກແຜນທີ່ວາງໄວ້ 7 2 ນີ້ ອາດຈະໄດ້ແຕ່ 5 9 ສະນັ້ນແລ້ວມັນກໍກະທົບໃສ່ແຜນ 5 ປີຄັ້ງທີ 9 (2021-2025) ຊຶ່ງໃນເບື້ອງຕົ້ນນີ້ພວກເຮົາໄດ້ເຮັດການປະເມີນວ່າຈະຢູ່ໃນລະດັບປະມານ 7 ເປີເຊັນແຕ່ອັນນີ້ພວກເຮົາຈະໄດ້ຮັບຄືນໃໝ່ ” ທັງນີ້ລັດຖະບານ ລາວ ປະເມີນວ່າການລະບາດຂອງໄວຣັສ Covid-19 ຈະສົ່ງຜົນເຮັດໃຫ້ເສດຖະ ກິດໃນ ລາວ ເກີນການເສຍຫາຍເກີນກວ່າ 7,000 ຕື້ກີບ ໂດຍສະເພາະກໍແມ່ນການປະກາດຄຳສັ່ງເລກທີ 06 ຂອງນາຍົກລັດຖະມົນຕີວ່າດ້ວຍມາດຕະການສະກັດກັ້ນການລະບາດຂອງເຊື້ອໄວຣັສ Covid-19 ທີ່ມີຜົນບັງຄັບໃນວັນທີ 1 ເມສາ - 3 ພຶດສະພາ 2020 ນັ້ນ ນອກຈາກຈະເຮັດໃຫ້ບໍ່ມີນັກທ່ອງທ່ຽວຊາວຕ່າງຊາດເດີນທາງເຂົ້າມາໃນ ລາວ ແລ້ວ ການປິດດ່ານຊາຍແດນໃນທົ່ວປະ ເທດຍັງໄດ້ສົ່ງຜົນກະທົບຕໍ່ການຄ້າລະຫວ່າງ ລາວ ກັບ ຕ່າງປະເທດດ້ວຍ ຊຶ່ງກໍເຮັດໃຫ້ລັດຖະ ບານ ລາວ ຕ້ອງປັບຫຼຸດການເຕີບໂຕທາງເສດຖະກິດລົງຈາກ 6 5 ເປີເຊັນມາເປັນ 3 6 ເປີເຊັນໃນປີ 2020 ດັ່ງກ່າວ ທາງດ້ານກອງທຶນການເງິນສາກົນ (IMF) ກໍໄດ້ປັບຫຼຸດຄາດໝາຍການເຕີບໂຕທາງເສດຖະກິດໃນ ລາວ ຈາກເດີມເຖິງ 5 5 ເປີເຊັນກໍຄືຈາກລະດັບ 6 2 ເປີເຊັນລົງມາເປັນພຽງ 0 7 ເປີເຊັນເທົ່ານັ້ນໃນປີ 2020 ທັງຍັງເປັນຄາດໝາຍທີ່ຈໍ່າກວ່າທະນາຄານພັດທະນາເອເຊຍ (ADB) ອີກດ້ວຍ ທັງນີ້ ADB ໄດ້ປັບຫຼຸດຄາດໝາຍການເຕີບໂຕທາງເສດຖະກິດຂອງລາວໃນປີ 2020 ລົງຈາກລະດັບ 6 2 ເປີເຊັນເປັນ 3 5 ເປີເຊັນຍ້ອນຜົນກະທົບຈາກການລະບາດຂອງເຊື້ອໄວຣັສ Covid-19 ໃນປັດຈຸບັນໂດຍພາກບໍລິການ ແລະ ທ່ອງທ່ຽວຈະຖືກກະທົບໜັກທີ່ສຸດ ແລະ ຄາດວ່າຈະຂະ ຫຍາຍຕົວໃນອັດຕາສະເລ່ຍພຽງ 1 3 ເປີເຊັນເທົ່ານັ້ນທຽບກັບປີ 2019 ສ່ວນພາກກະສິກຳນັ້ນຈະຂະຫຍາຍຕົວເພີ່ມຂຶ້ນພຽງ 2 5 ເປີເຊັນ ແລະ 5 7 ເປີເຊັນຕາມລຳດັບ ຊຶ່ງຫຼຸດລົງໃນທຸກດ້ານທຽບກັບປີ 2019 ທີ່ຜ່ານມາ ພ້ອມກັນນີ້ ADB ຍັງຄາດໝາຍວ່າລັດຖະບານ ລາວ ຈະຕ້ອງປະເຊີນບັນຫາຂາດດຸນບັນຊີໝຸນວຽນເງິນຕາຕ່າງປະເທດເຖິງ 9 4 ເປີເຊັນຂອງ GDP ໃນປີ 2020 ຊຶ່ງຈະເຮັດໃຫ້ທຶນສຳຮອງເງິນຕາຕ່າງປະເທດຂອງລັດຖະບານ ລາວ ເຫຼືອບໍ່ເຖິງ 1,000 ລ້ານໂດລາ ຫຼືເທົ່າກັບການນຳເຂົ້າສິນຄ້າບໍ່ເຖິງ 2 ເດືອນເທົ່ານັ້ນ ທາງດ້ານສະພາອຸດສາຫະກຳ ແລະ ການຄ້າຂອງ ສະຫະພາບຢູໂຣບ ປະຈຳ ລາວ ຄາດໝາຍວ່າ ການລະບາດຂອງເຊື້ອໄວຣັສ Covid-19 ຈະເຮັດໃຫ້ເກີນກວ່າ 70 ເປີເຊັນຂອງຫົວໜ່ວຍທຸລະກິດທັງໝົດໃນ ລາວ ຕ້ອງສູນເສຍລາຍໄດ້ຫຼາຍກວ່າ 50 ເປີເຊັນຂອງລາຍໄດ້ທັງໝົດໃນຕະຫຼອດປີ 2020 ຊຶ່ງຈະເຮັດໃຫ້ຫົວໜ່ວຍທຸລະກິດເຫຼົ່ານີ້ບໍ່ມີເງິນຊຳລະໜີ້ເງິນກູ້ໃຫ້ທະນາຄານ ສ່ວນສະພາອຸດສາຫະກຳ ແລະ ການຄ້າແຫ່ງຊາດ ລາວ ໄດ້ປະເມີນວ່າ ສະເພາະທຸລະກິດໃນພາກບໍລິການ ແລະ ທ່ອງທ່ຽວນັ້ນ ຈະມີການເລີກຈ້າງງານກວ່າ 70,000 ຄົນ ແລະ ສະຖາບັນຄົ້ນຄວ້າເສດຖະ ກິດແຫ່ງຊາດ ລາວ ຄາດວ່າພາກບໍລິການ ແລະ ທ່ອງທ່ຽວຂອງ ລາວ ສູນເສຍລາຍໄດ້ໄປແລ້ວເກີນກວ່າ 350 ລ້ານໂດລາໃນໄລຍະກວ່າ 4 ເດືອນທີ່ຜ່ານມາຂອງປີ 2020 ນີ້